જેમકે, પાણિની એ ઉચ્ચારણ સ્થાન અને પ્રયત્નને આધારે ધ્વનિઓનું વર્ગીકરણ કર્યુ છે, વર્ણોને આધારે સ્વર, વ્યંજન અને સંયુક્ત જેવા ભેદ કર્યા છે, સ્વરોના હ્સ્વ, દીર્ઘ અને પ્લુત એવા ભાગો કર્યા છે, તેમજ વેદમંત્રોનાં ઉચ્ચારણ પ્રમાણે અર્ધ હ્રસ્વ અને અર્ધ એકાર-ઓકાર બતાવ્યા છે, ધ્વનિવિભાજનમાં અલ્પપ્રાણ-મહાપ્રાણ, અને અનુનાસિક-અનનુનાસિકનું વર્ગીકરણ કર્યુ છે, તેમજ અર્થતત્વ અને સંબંધતત્વને આધારે વિભક્તિઓ, ધાતુઓ અને પ્રત્યયોની વ્યવસ્થા કરી છે, કૃદંત, સંધિ, સમાસ અને કારક વગેરેની જે રીતે સ્પષ્ટતા કરી છે, તે સર્વને આજનું ભાષાવિજ્ઞાન પણ અનુસરે છે.